**LĒMUMS**

Liepājā

|  |  |  |
| --- | --- | --- |
| 2022.gada 19.maijā |  Nr.188/9(prot. Nr.9, 19.§) |  |

Par kopīpašuma domājamo daļu

Imantas ielā 21 atsavināšanu

Lai realizētu īpašnieku tiesības par kopīpašumā esošā īpašuma daļas atsavināšanu un pārbūvi, pamatojoties uz likuma "Par pašvaldībām" 21.panta pirmās daļas 17.punktu, Dzīvokļa īpašuma likuma 16.panta pirmo daļu un otrās daļas 1.punktu, Publiskas personas mantas atsavināšanas likuma 3.panta pirmās daļas 2.punktu, 5.panta pirmo un piekto daļu, Ministru kabineta 2011.gada 1.februāra noteikumu Nr.109 "Kārtība, kādā atsavināma publiskas personas manta" 7.punktu, Liepājas pilsētas pašvaldības iestādes "Liepājas pilsētas būvvalde" 2013.gada 25.janvāra Plānošanas un arhitektūras uzdevumu Nr.18 "Dzīvokļa rekonstrukcija (patvaļīgās būvniecības seku novēršana) Imantas iela 21-1, Liepāja" un saskaņā ar to sagatavoto tehnisko projektu "Dzīvokļa rekonstrukcija (patvaļīgās būvniecības seku novēršana) Liepājā, Imantas iela 21-1", izskatot dzīvokļa Nr.1 Imantas ielā 21 īpašnieka [..] 2022.gada 8.aprīļa iesniegumu par kopīpašuma domājamo daļu atsavināšanu, kā arī dzīvojamās mājas Imantas ielā 21, Liepājā, dzīvokļu īpašnieku kopības 2022.gada 5.aprīļa lēmumu, izskatot sertificēta nekustamo īpašumu vērtētāja Riharda Dzeņa (vērtētāja sertifikāts Nr.69) 2022.gada 7.aprīļa vērtējumu "Par nekustamā īpašuma – domājamās daļas no apbūvētā zemes gabala, kura tiks pievienota dzīvoklim Nr.1, (ar kopējo platību 102 m²), Liepāja, Imantas ielā 21, novērtēšanu", Liepājas valstspilsētas pašvaldības Dzīvojamo māju privatizācijas komisijas 2022.gada 13.aprīļa lēmumu (sēdes protokols Nr.14/2.2.20), Liepājas valstspilsētas pašvaldības domes pastāvīgās Pilsētas attīstības komitejas 2022.gada 12.maija lēmumu (sēdes protokols Nr.5) un pastāvīgās Finanšu komitejas 2022.gada 12.maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Piekrist, ka dzīvojamās mājas Imantas ielā 21, Liepājā, dzīvokļa Nr.1 īpašnieks pievieno kopīpašuma daļu dzīvokļa īpašumam, pamatojoties uz veikto pārbūvi saskaņā ar 2013.gada 25.janvārī apstiprināto Plānošanas un arhitektūras uzdevumu Nr.18 un saskaņoto tehnisko projektu, aptuveni 102 kv.m platībā, kura var tikt precizēta pēc kadastrālās uzmērīšanas (dzīvokļa īpašums Imantas ielā 21-1, reģistrēts Liepājas pilsētas zemesgrāmatas nodalījumā Nr.1000 0007 0457-1).

2. Apstiprināt lēmuma 1.punktā minētajam dzīvokļa īpašumam pievienoto kopīpašuma domājamo daļu atsavināšanas nosacīto cenu 253,76 EUR (divi simti piecdesmit trīs *euro* un 76 centi).

3. Noteikt, ka lēmuma 1.punktā minētā dzīvokļa īpašnieks:

3.1. izstrādā būvniecības dokumentāciju un veic pārbūvi tajā norādītajā termiņā;

3.2. sedz izdevumus, kas saistīti ar lēmuma 1.punktā minēto pārbūvi un rekonstrukciju, kā arī visas tai nepieciešamās dokumentācijas sagatavošanu un reģistrēšanu atbilstoši spēkā esošajiem normatīvajiem aktiem;

3.3. līdz 2022.gada 27.jūnijam ieskaita Liepājas pilsētas pašvaldības iestādei "Nekustamā īpašuma pārvalde", reģistrācijas Nr.90002066769, akciju sabiedrība "SEB banka", konts Nr.LV12UNLA0050007588848, maksu par kopīpašuma domājamo daļu atsavināšanu proporcionāli Liepājas valstspilsētas pašvaldības domājamās daļas samazinājumam;

3.4. pēc pārbūves un rekonstrukcijas veic nekustamā īpašuma kopīpašuma domājamo daļu aktualizāciju Valsts zemes dienestā;

3.5. par saviem līdzekļiem veic lēmuma 1.punktā minēto ar pārbūvi un rekonstrukciju saistīto izmaiņu reģistrāciju zemesgrāmatā attiecībā uz visiem dzīvokļu īpašumiem.

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju pēc lēmuma 3.punkta 3.1., 3.2., 3.3. un 3.4.apakšpunkta izpildes parakstīt vienošanos par kopīpašuma domājamo daļu atsavināšanu un pievienošanu šī lēmuma 1.punktā minētajam dzīvokļa īpašumam, ja lēmuma 1.punktā minētais dzīvokļa īpašnieks apņemas izpildīt 3.punkta 3.5.apakšpunktu.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Kurzemes rajona tiesai, Finanšu pārvaldei, Nekustamā īpašuma pārvaldei (grāmatvedei 1 eks.), Dzīvojamo māju privatizācijas komisijai, Izpilddirektora birojam, atsavināšanas ierosinātājam |